Kardinala mizomelo

La kardinala mizomelo (Myzomela cardinalis) estas specio de birdoj en la mielmanĝula familio de Melifagedoj, nome Meliphagidae. Ĝi ricevis la nomon de kardinalo pro la skarlata koloro de la masklo. Ĝi estas trovebla en Usona Samoo, Nov-Kaledonio, Samoo, Salomonoj, kaj Vanuatuo, same kiel ĉe kelkaj insuloj en Mikronezio kiel Yap. Ties natura habitato estas Tropikaj kaj subtropikaj humidaj foliarbaroj kaj tropikaj kaj subtropikaj mangrovarbaroj. Ĝi venas kutime al areoj kun floroj, kiel ĝardenoj. Ĝi estas malgranda, aktiva birdo, kiu estas ĉirkaŭ 13 cm longa el beko ĝis vosto.

maldekstra|eta|Beitrag zur fauna Centralpolynesiens. Ornithologie der Viti-, Samoa- und Tonga-inselnPl7|alt=Beitrag zur fauna Centralpolynesiens. Ornithologie der Viti-, Samoa- und Tonga-inselnPl7.jpg
Maskloj estas ruĝnigraj (ruĝaj kapoj kaj dorsoj kaj nigraj flugiloj kaj okulstrio), dum inoj estas grizec-olivecaj, foje kun ruĝa kapo aŭ krono. Ties longa, kurba beko estas speciale adaptita al atingo de nektaro ene de floroj. La populacioj de Kardinala mizomelo malaltiĝis el la insulo Guamo ekde la invado de la bruna arboserpento (Boiga irregularis).

 Subspecioj 
 Myzomela cardinalis cardinalis
 Myzomela cardinalis lifuensis
 Myzomela cardinalis nigriventris
 Myzomela cardinalis pulcherrima
 Myzomela cardinalis sanfordi
 Myzomela cardinalis santaecrucis
 Myzomela cardinalis tenuis
 Myzomela cardinalis tucopiae

 Notoj 

Kategorio:Birdoj de Oceanio
Kategorio:Paseroformaj
Kategorio:Birdoj de Nov-Kaledonio